Държавен вестник, бр. 63, 2024 г., стр. 21

БРОЙ  63	
Д Ъ Р Ж А В Е Н  В Е С Т Н И К 	
СТР.  21   
§ 14. Наименованието на раздел V в глава 
четвърта „Правила за търговия на пазарен 
сегмент „В рамките на деня“ се изменя така:
„Раздел V
Задължения, породени от подаване на оферта 
от търговски участник на механизъм „Непре­
късната търговия“.
§ 15. В чл. 57 след думите „В рамките на 
деня“ се добавя „механизъм „Непрекъсната 
търговия“,“.
§ 16. Член 58 се изменя така:
„Чл. 58. Всяка сделка на пазарен сегмент „В 
рамките на деня“, механизъм „Непрекъсната 
търговия“, е обвързана към определен ден и 
интервал на доставка.“
§ 17. В чл. 60 след думата „идентифицира“ 
се добавя „с определена информация, поискана 
от оператора“.
§ 18. В чл. 61 се създава ал. 4:
„(4) Ако търговски участник изпрати оферта 
чрез лице, което не е определено като отго­
ворник за търговия, операторът не подава 
изпратената оферта.“
§ 19. Член 62 се изменя така:
„Чл. 62. Оферта, подадена по служебен път, 
се счита за регистрирана единствено когато 
операторът е потвърдил въвеждането є в 
ЕСТ-РД по имейл на съответния отговорник 
съгласно чл. 61.“
§ 20. В глава четвърта „Правила за търговия 
на пазарен сегмент „В рамките на деня“ се 
създава раздел Vа с чл. 64а – 64к:
„Раздел Vа
Задължения, породени от подаване на оферта 
от търговски участник на механизъм „Търгове 
в рамките на деня“
Чл. 64а. Офертите, подадени от търговски 
участник чрез ЕСТ-ТРД, се считат за обвързва­
щи и се съхраняват в нея. Информация, гене­
рирана от ЕСТ-ТРД въз основа на подадените 
оферти от търговските участници, се счита 
за обвързваща по отношение на съответния 
търговски участник, подал офертата.
Чл. 64б. Сделките, сключени чрез механи­
зъм „Търгове в рамките на деня“, представляват 
твърд ангажимент на съответния търговски 
участник за доставка на електрическа енер­
гия – в случай на прието предложение за 
продажба, или задължение за приемане на 
доставка на електрическа енергия – в случай 
на прието предложение за покупка.
Чл. 64в. Всяка сделка на пазарен сегмент 
„В рамките на деня“, механизъм „Търгове в 
рамките на деня“, е обвързана към един ден 
за доставка, един или няколко интервала на 
доставка и една пазарна зона.
Чл. 64г. Всеки търговски участник има за­
дължение да вземе необходимите мерки срещу 
непозволен или външен достъп до неговия 
софтуер и хардуер за достъп до ЕСТ-ТРД и 
респективно да опазва паролите и кодовете 
си за достъп до ЕСТ-ТРД.
Чл. 64д. При технически проблеми, въз­
никнали по време на осъществяване на офе­
рирането и/или сключването на сделките, 
отговорникът за търговия следва да се свърже 
с БНЕБ – ЕАД, като се идентифицира с опре­
делена информация, поискана от оператора.
Чл. 64е. (1) Ако поради технически пробле­
ми търговски участник е в невъзможност да 
подаде оферта, то отговорникът за търговия 
има правото да изпрати офертата до операто­
ра чрез имейл support@ibex.bg, като използва 
шаблон в Excel формат, който е достъпен в 
ЕСТ-ТРД, и уведоми предварително оператора 
за това на посочените телефони за връзка.
(2) Операторът служебно въвежда офертата 
от името на търговския участник, като си 
запазва правото на отказ по технически или 
организационни причини, както и в случай че 
автентификацията на отговорника за търговия 
се окаже невъзможна.
(3) Офертата трябва да бъде получена от 
оператора най-късно 15 (петнадесет) минути 
преди крайния срок за подаване на оферти 
за съответната борсова сесия.
(4) Ако търговски участник изпрати оферта 
чрез лице, което не е определено като отго­
ворник за търговия, операторът не подава 
изпратената оферта.
Чл. 64ж. Оферта, подадена по служебен 
път, се счита за обвързваща за търговския 
участник след нейното изпращане на опера­
тора, независимо дали последният е потвър­
дил въвеждането є в ЕСТ-ТРД по имейл на 
съответния отговорник за търговия, в съот­
ветствие с чл. 64е.
Чл. 64з. Подаването на служебна оферта от 
страна на оператора по заявка на търговски 
участник поражда задължения за търговския 
участник, идентични с подаването на оферта 
от участника в ЕСТ-ТРД, от момента на ре­
гистрирането є, независимо от момента на 
потвърждение.
Чл. 64и. Търговският участник има задъл­
жение да осигури необходимите мерки срещу 
неправомерно изпращане на информация до 
оператора.
Чл. 64к. Търговският участник, сключил 
сделка чрез механизъм „Търгове в рамките на 
деня“, гарантира, че съответният отговорник 
за търговия остава на разположение в срок 
от 30 (тридесет) минути след обявяването на 
резултатите от съответната борсова сесия.“
§ 21. Наименованието на раздел VI в глава 
четвърта „Правила за търговия на пазарен 
сегмент „В рамките на деня“ се изменя така: